**ELŐTERJESZTÉS**

**Körmend Város Önkormányzata Képviselő-testülete 2021. december 16-i rendkívüli ülésére**

**Tárgy**: alpolgármesteri beszámoló

**Tisztelt Képviselő-testület!**

Alpolgármesteri feladataim az SZMSZ-ben meghatározottak szerint, a polgármester irányításával látom el, megbízott alpolgármesteri státuszban.

Kiemelt feladatként kezelem városunk fejlődését, a város rendezettségét, nővényesítését. Szintén fontosnak tartom a kapcsolattartást a Szociális és Információs Központtal és a városban működő civil szervezettekkel.

A polgármester helyettesítése távolléte, szabadságolása idején, illetve az egybeeső meghívások esetén szükséges.

Továbbá polgármesteri munka segítése érdekében a Polgármester Úr által meghatározott, konkrét ügyekben jártam el, annak eredményeiről mindig beszámoltam.

**Közszolgálati bejelentések:**

Megkeresések döntő többsége városfejlesztési hatáskör alá tartozó jelzés volt (pl. közvilágítás hibái, táblacsere, kátyúzás, útburkolati jelek felfestése, forgalmi rend felülvizsgálata). Érkeztek Szociális és Egészségügyi Bizottságot érintő kérések is, ezeket közvetítettem a bizottság elnöke felé.

Alpolgármesteri megbízatásomon túl, Körmend 5. számú választókerület lakosságának érdekképviselete is feladatköröm. Jelzéseik, kéréseiket tolmácsoltam az illetékes bizottságok, illetve irodavezetők felé.

A választókörzet terjedelméből adódóan határoztam úgy, 2021. szeptember 14-17-ig utcákra lebontva tartottam utcai fórumokat. A négy helyszínen megfogalmazott jelzéseket, kéréseket összegzett formában eljuttattam Polgármester úr, a Városfejlesztési iroda munkatársai, illetve a Városgondnokság vezetője részére.

**Testületi ülések, bizottsági ülések:**

Képviselő testületi ülések mindegyikén részt vettem.

Tanácskozási jogommal élve látogattam a Városfejlesztési és Városüzemeltetési Bizottság, Szociális és Egészségügyi Bizottság, Kulturális, Sport és Ifjúsági Ügyek Bizottsága üléseit. Egy Szociális és Egészségügyi Bizottság és egy Kulturális, Sport és Ifjúsági Ügyek Bizottsága ülésén nem vettem részt egyéb kötelezettségeim miatt.

**Rendezvények:**

2020. december 7. Vasi Víz Zrt. – Közgyűlés

2021. december 16. Szoc. Szolg. – Karácsonyi eseti adományozás

Unger László Idősek Otthona - Karácsony

2021. január 21. Körmendi Rendőrkapitányság – egyeztetés, dr. Koncz Gabriella r.alezredes kapitányságvezető

2021. január 22. Kölcsey Ferenc Gimnázium - Magyar kultúra napja, koszorúzás

Batthyány–Strattmann László Liturgikus Emléknap

2021. március 15. 1848-49 forradalom és szabadságharc megemlékezés – koszorúzás

Rádió 8 Körmend stúdió – megemlékező beszéd

2021. április 28. Egyeztetés – Horváth István, Körmendi Roma Nemzetiségi Önkormányzat

2021. május 18. Bereki Bárkás Egyesület - kiállítás megnyitó

2021. május 21. Vasi Víz Zrt. közgyűlés

2021. május 25. BÖK Kft. – FB ülés

2021. május 30. Hősök Napja - koszorúzás

2021. június 1. Állampolgársági Eskü

2021. június 3. 5. vk. - bejárás – Czvitkovics Gyula Városfejlesztési biz. elnök

2021. június 4. Nemzeti Összetartozás Napja

2021. június 8. 5. vk. – bejárás

2021. június 15. Kölcsey Utcai Általános Iskola - tanévzáró

2021. június 28. 5. vk. – bejárás – Sövegjártó Zoltán Városgondnokság vez.

2021. június 30. Körmendi Értéktár – kiállítás megnyitó

2021. július 7. Lakógyűlés

2021. július 8. Szoc. Szolg. – Eseti Adományozás

2021. augusztus 9. Körmendi Napok - rendezvény előkészületei

2021. augusztus 18-22. Körmendi Napok

2021. augusztus 19. ÖNO – Szent mise a koronavírus áldozataiért

2021. augusztus 23. 5 vk. - bejárás

2021. augusztus 24. Iskolatanács – alakuló ülés

2021. szeptember 1. Vas Megyei Katasztrófavédelmi Igazgatóság – egyeztetés dr. Bognár Balázs igazgató tű.dandártábornk

2021. szeptember 4. Cipőgyári retró kiállítás

2021. szeptember 7. 5. vk. – Bejárás – Sövegjártó Zoltán Városgondnokság vez.

2021. szeptember 9. Idősek Világnapja – Rönök

2021. szeptember 14. 5. vk. – Utcai Fórum

2021. szeptember 15. 5. vk. – Utcai Fórum

2021. szeptember 16. 5. vk. – Utcai Fórum

2021. szeptember 17. 5. vk. – Utcai Fórum

2021. szeptember 22. 5. vk. – bejárás

2021. szeptember 24. Mihály Napi Sokadalom

2021. október 6. Aradi Vértanuk Napja városi megemlékezés

2021. október 13. ÖNO – Idősek napja

2021. október 18. Körmendi értékes közösségek foruma

2021. október 20. Városgondnokság

2021. október 22. Vas megyei Katasztrófavédelmi Igazgatóság - kitüntetések átadása

Vas Megyei kitüntetések átadása

2021. október 23. 1956-os forradalom és szabadságharc - koszorúzás

2021. október 28. Körmend Város napja

2021. november 11. Szociális dolgozók munkanapja

2021. november 24. BÖK – Cseh László fogadása

2021. november 26. BÖK – Kölcsey Ferenc Gimnázium szalagavató

2021. december 4. Körmendi Advent

2021. december 14. Állampolgársági eskü

Kérem a beszámolóm elfogadását.

**HATÁROZATI JAVASLAT**

Körmend Város Önkormányzata Képviselő-testülete Belencsák István alpolgármester 2021. évi munkájáról szóló beszámolót elfogadja.

**Bebes István**

**polgármester**